Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 25

1. Cikk Az Európa Tanács Letelepedési Alapjának Alapszabálya, amint azt az (56) 9. számú Határozatban a Miniszteri Bizottság jóváhagyta, illetve amint a fenti Bizottság vagy a fent említett Alapszabály IX. h) Cikkében lefektetett kereteken belül eljáró Kormányzó Testület módosította, a jelen Jegyzőkönyv szerves részét képezik. Az Európa Tanács Letelepedési Alapja jogi személy és képessége van arra, hogy (i) szerződéseket kössön; (ii) ingó és ingatlan vagyont szerezzen, illetve idegenítsen el; (iii) jogi eljárást kezdeményezzen; (iv) törvényben rögzített céljaihoz kapcsolódóan bármely tranzakciót végrehajtson. A Letelepedési Alap tevékenységeit, eljárásait és szerződéseit a jelen Jegyzőkönyv, az Alap Alapszabálya, valamint az említett Alapszabálynak megfelelően kiadott rendelkezések szabályozzák. Ezen felül, adott esetben egy nemzeti törvény alkalmazható, feltéve, ha az Alap kifejezetten hozzájárul ehhez, és ha az ilyen törvény nem csorbítja a jelen Jegyzőkönyvet, illetve a nevezett Alapszabályt. II. Rész Bíróságok, vagyon, eszközök, tevékenységek

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes